“ศบค.” พบคนไทย 1 ราย กลับจากสิงคโปร์ ติด “โควิด” ยอดป่วยสะสม 3,390 คน
“ศบค.” พบคนไทย 1 ราย กลับจากสิงคโปร์ เที่ยวบินเดียวกับผู้ป่วยยืนยันก่อนหน้า ติด “โควิด” ยอดป่วยสะสม 3,390 คน
“ศบค.” พบคนไทย 1 ราย กลับจากสิงคโปร์ เที่ยวบินเดียวกับผู้ป่วยยืนยันก่อนหน้า ติด “โควิด” ยอดป่วยสะสม 3,390 คน
21 ส.ค. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 21 ส.ค.63 ระบุว่า พบผู้ป่วยยืนยันติดเชื้อรายใหม่ 1 ราย เป็นผู้ที่เดินทางมาจากสิงคโปร์ และเข้าพักในสถานที่เฝ้าระวังที่รัฐจัดให้ (State Quarantine)
ทั้งนี้ ทำให้ยอดผู้ป่วยยืนยันสะสมเพิ่มขึ้นเป็น 3,390 ราย เป็นผู้ป่วยในประเทศ 2,444 ราย และผู้ป่วยที่พบใน State Quarantine จำนวน 453 ราย รักษาหายเพิ่ม 1 ราย รักษาหายแล้ว 3,219 ราย ยังรักษาตัวอยู่ในโรงพยาบาล 113 ราย ไม่มีผู้เสียชีวิตเพิ่ม ยอดผู้เสียชีวิตสะสมยังคงอยู่ที่ 58 ราย
สำหรับผู้ติดเชื้อรายใหม่นี้ เป็นชายไทย อายุ 56 ปี อาชีพพนักงานบริษัท/โรงงาน เดินทางจากสิงคโปร์ ถึงไทยวันที่ 7 ส.ค. เที่ยวบินเดียวกับผู้ป่วยยืนยันก่อนหน้า 3 ราย เข้าพัก State Quarantine ที่ จ.ชลบุรี ตรวจหาเชื้อครั้งที่ 2 ในวันที่ 18 ส.ค. ผลตรวจพบเชื้อ โดยไม่มีอาการ